laion/Wikipedia-Exotic huggingface dataset:
מקוסוכוס

מקוסוכוס (שם מדעי: Mekosuchus) הוא סוג של זוחל גדול ממשפחת התניניים, אשר חי באוקיאניה מסוף האוליגוקן ועד לתחילת ההולוקן שלפני 25 עד 0.003 מיליון שנה מהיום. תנין זה היה קרוב לקווינקנה ולצידו השתייך לתת-משפחת המקוסוכיניים הנכחדת שבמשפחת התניניים, שחיה רק ביבשת אוסטרליה והאיים סביבה. המאובנים והתת-מאובנים שלו התגלו בקווינסלנד, בקלדוניה החדשה ובאי ונואטו. הוא הוגדר ב-1987. תנין זה היה בינוני בגודלו, עד לאורך של 2 מטרים במינים הגדולים. בניגוד לתנינים המודרניים הוא התאים לאורח חיים חצי-יבשתי המקובל בימינו רק במינים מועטים כמו תנין קובני, תנין גמדי ובני הסוג קיימן גמדי, הקטנים שבתנינים והוא חי באזורים יבשתיים עם מעט מים. הוא היה בעל רגליים ארוכות יחסית, זנב ארוך ורחב וגבו היה עטור באוסטאודרם מוגבה. מבנה הלסתות היה קצר עם מבנה שהותאם לפיצוח קונכיות או פרוקי-רגליים כמו סרטנים ומזון דומה. עם זאת, נראה שניזון גם מדו-חיים, עופות וזוחלים אחרים כאשר נמצאו. המין M. inexpectatus הוא הראשון בסוג זה שהתגלה והוא שרד עד להולוקן של קלדוניה החדשה שלפני 4,000 ואולי אף 3,000 שנה מהיום. שאר המינים נכחדו לפני כן במשך המיוקן או הפליסטוקן. למעשה תנין זה היה האחרון שבבני משפחתו, והוא ניצוד עד ההכחדה בידי האדם. מדיה וקבצים בנושא מקוסוכוס בוויקישיתוף מקוסוכוס, באתר האנציקלופדיה של החיים (באנגלית) מקוסוכוס, באתר GBIF (באנגלית)
אוגוסטה קרקהופס

אוגוסטה קרקהופס (בהולנדית: Auguste Kerckhoffs;‏ 19 בינואר 1835 – 9 באוגוסט 1903) היה בלשן וקריפטוגרף הולנדי, פרופסור לשפות בבית הספר הגבוה ללימודי תעשייה וניהול בפריז בסוף המאה ה-19. קרקהוף נולד בנות', שבהולנד, בשם "ז'אן גיום אוגוסטה ויקטור פרנסואה הוברט קרקהופס", בנם של ז'אן גיום קרקהוף, ראש עיריית הכפר נות', וג'נט אליזבת לינטג'נס. קרקהוף למד באוניברסיטת לייז'. לאחר תקופה של הוראה בבתי ספר בהולנד ובצרפת הפך לפרופסור לגרמנית בבית הספר הגבוה ללימודי תעשייה וניהול ובבית הספר אראגו. ניסח את עקרון קרקהופס, עקרון יסודי בקריפטוגרפיה. מדיה וקבצים בנושא אוגוסטה קרקהופס בוויקישיתוף ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
קרחון גרסיט

קרחון גרסיט (באנגלית: Gressitt Glacier) הוא קרחון רחב, בחוף פנל בארץ ויקטוריה, שבאנטארקטיקה. אורכו של הקרחון 80 קילומטרים. הקרחון מנקז את האזור שבין רכס דניאלס ופסגות אמלן, שבהרי USARP. הקרחון זורם לכיוון צפון מזרח, ונשפך אל קרחון רניק, צפונית לרכס מורוזומי. הקרחון מופה לראשונה על ידי הסקר הגאולוגי של ארצות הברית בהתבסס על סקרים על הקרקע ועל תצלומי אוויר שצולמו על ידי צי ארצות הברית בין השנים 1960–1963. שמו של הקרחון ניתן לו על ידי הוועדה המייעצת לשמות אנטארקטיים. הקרחון נקרא על שמו של הביולוג ג'דסון לינסלי גרסיט (Judson Linsley Gressitt) אשר ערך מחקרים ביולוגיים באזור ים רוס במהלך שש עונות מחקר (קיץ אוסטרלי) בין עונת מחקר 1959–1960 לעונת מחקר 1965–1966. • Paul A. Mayewski, John W. Attig, David J. Drewry, Pattern of Ice Surface Lowering for Rennick Glacier, Northern Victoria Land, Antarctica, Journal of Glaciology, Volume 22, Issue 86 1979, pp. 53-65, DOI: https://doi.org/10.3189/S0022143000014052 • Charles Swithinbank, Antarctica, Issue 1386, Part 2, P 52 קרחון גרסיט באתר הסקר הגאולוגי של ארצות הברית קרחון גרסיט באתר הגאזט האנטארקטי של ממשלת ניו זילנד קרחון גרסיט באתר הגאזט האנטארקטי של ממשלת אוסטרליה קרחון גרסיט באתר הגאזט האנטארקטי המשווה SCAR של ממשלת אוסטרליה מחשבון מרחקים - המרחק בין קרחון גרסיט לאתרים סמוכים גאזט השמות האנטארקטיים הרשמי של ניו זילנד מידע גאוגרפי והיסטורי קורות חייו של ג'דסון לינסלי גרסיט
סימפלי רד

סימפלי רד (באנגלית: Simply Red, "פשוט אדום") היא להקת פופ בריטית שפעלה בין השנים 1984–2010, וחזרה לפעול החל משנת 2015. הלהקה הוקמה ב-1984 במנצ'סטר על ידי מיק האקנל (Mick Hucknall, שירה), טים קלט (Tim Kellett, חצוצרה וקלידים) ופריץ מק'אינטייר (Fritz McIntyre, שירה וקלידים), שהיו לגרעין הקבוע של הלהקה; סביבם הצטרפו ועזבו אמנים אחרים באופן תדיר. סימפלי רד ידועה למעשה כפרויקט של אדם אחד—האקנל; הוא עצמו ציין זאת בראיונות רבים. שם הלהקה מתייחס לשערו האדמוני של האקנל וגם למועדון הכדורגל מנצ'סטר יונייטד, שאותו הוא אוהד. בלהקה השתתפו נגנים ממוצא מגוון: ברזיל (הגיטריסט הייטור ט"פ, Heitor T. P.) ויפן (המתופף גוטה, Gota, אשר הוציא מספר אלבומי סולו), למשל. האקנל כתב כמעט את כל שירי הלהקה בעצמו (בחלקם השתתף מק'אינטייר בהלחנה), למעט מספר שירים שהלהקה חידשה. כל עטיפות אלבומי הלהקה מציגות את האקנל לבדו, ללא עמיתיו. סימפלי רד יצרה שירי פופ קליטים עם השפעה גדולה של מוזיקת נשמה שחורה. בחלק משיריהם משולבים אלמנטים של ג'אז, פאנק ורגאיי. החל מאלבומם החמישי ניכרת השפעה של מוזיקת דאנס. אלבומה הרביעי של סימפלי רד, "Stars", אשר יצא ב-1991, הוא המצליח ביותר של הלהקה ואחד האלבומים הנמכרים ביותר בכל הזמנים, עם למעלה מ-20 מיליון עותקים שנמכרו. Stars היה נקודת השיא של הלהקה; האלבומים שהקליטה מאז זכו לביקורות צוננות ולהצלחה מסחרית מצומצמת. ב-27 באוגוסט 1992 הופיעו סימפלי רד בפארק הירקון בתל אביב וב-29 באוגוסט אותה שנה בבריכת הסולטן בירושלים במסגרת סיבוב ההופעות של האלבום Stars. ב-19 בדצמבר 2010, התקיים מופע סיום חגיגי באולם O2 ארנה שבלונדון, מופע שציין את פירוק הלהקה לאחר 25 שנות פעילות, אך הקבוצה שבה להקליט ולהופיע בשנת 2015. ב-14 ביוני 2016 הופיעה הלהקה בהיכל מנורה מבטחים בתל אביב. Picture Book (1985) Men and Women (1987) A New Flame (1989) Stars (1991) Life (1995) Blue (1998) Love and the Russian Winter (1999) Home (2003) Simplified (2005) Stay (2007) Big Love (2015) Blue Eyed Soul (2019) אתר האינטרנט הרשמי של סימפלי רד סימפלי רד, ברשת החברתית פייסבוק סימפלי רד, ברשת החברתית אקס (טוויטר) סימפלי רד, ברשת החברתית אינסטגרם סימפלי רד, סרטונים בערוץ היוטיוב סימפלי רד, במסד הנתונים הקולנועיים IMDb (באנגלית) סימפלי רד, באתר אפל מיוזיק (באנגלית) סימפלי רד, באתר ספוטיפיי סימפלי רד, באתר סאונדקלאוד (באנגלית) סימפלי רד, באתר Last.fm (באנגלית) סימפלי רד, באתר AllMusic (באנגלית) סימפלי רד, באתר MusicBrainz (באנגלית) סימפלי רד, באתר דיזר סימפלי רד, באתר Discogs (באנגלית) סימפלי רד, באתר Songkick (באנגלית) סימפלי רד, באתר בילבורד (באנגלית) סימפלי רד, באתר טיידל (באנגלית) סימפלי רד במוסיכיפדיה של רדיו מוסיכיף 69FM. עמי פרידמן, סימפלי רד בברלין: העיקר זה הרומנטיקה, 23 בנובמבר 2015 Louise Bruton, 20 Fun Facts About Simply Red And Mick Hucknall, BuzzFeed (באנגלית) אסף נבו, בלר יקליטו אלבום חדש, סימפלי רד נפרדים סופית, דוראן דוראן חוזרים, באתר מאקו, 20 בדצמבר 2010 עמית סלונים‏, בוער אדום אדום: סימפלי רד עטפה את תל אביב בנוסטלגיה מושלמת, באתר וואלה, 15 ביוני 2016 רז ישראלי, סימפלי רד בת"א: שעה וחצי של בריחה מהמציאות, באתר nrg‏, 15 ביוני 2016
קל מיטשל

קל ג'והרי רייס מיטשל (באנגלית: Kel Johari Rice Mitchell; נולד ב-25 באוגוסט 1978 בשיקגו) הוא שחקן, סטנדאפיסט, וראפר אמריקאי. בשנים 1996–2000 כיכב יחד עם קינן תומפסון בתוכנית "קינן וקל" של ניקלודיאון. שניהם שיחקו גם בתוכנית המערכונים All That ובסרט גוד בורגר משנת 1997. יחד הם הופיעו גם כאורחים בסדרות קומדיה שונות, כגון סברינה המכשפה הצעירה. בשנת 2011 כיכב בסרט Dance Fu, שאותו גם כתב. בשנת 2013 שיחק בסאם וקאט את תפקיד פריזי בי. החל מ-2015 מיטשל הוא חבר צוות בסיטקום של דן שניידר, השייקריות. מיטשל משחק את כוכב הראפ גייל גריפין, המכונה דאבל ג'י. פרק זה לוקה בחסר. אנא תרמו לוויקיפדיה והשלימו אותו. קינן וקל (1996–2000) תפקיד: קל קימבל / תפקיד ראשי תאומות (1997) תפקיד: טוד / פרק: "Inherit the Twin" השייקריות (12 בספטמבר 2015 – 8 ביוני 2019) תפקיד: דאבל ג'י / תפקיד ראשי סאם וקאט (2013) תפקיד: פריזי בי, תפקיד אורח גוד בורגר (1997) תפקיד: אד גוד בורגר 2 (אנ') (2023) - תפקיד: אד מדיה וקבצים בנושא קל מיטשל בוויקישיתוף אתר האינטרנט הרשמי של קל מיטשל (באנגלית) קל מיטשל, ברשת החברתית פייסבוק קל מיטשל, ברשת החברתית אקס (טוויטר) קל מיטשל, ברשת החברתית אינסטגרם קל מיטשל, במסד הנתונים הקולנועיים IMDb (באנגלית) קל מיטשל, באתר AllMovie (באנגלית) קל מיטשל, באתר Rotten Tomatoes (באנגלית) קל מיטשל, באתר Metacritic (באנגלית) קל מיטשל, במסד הנתונים הקולנועיים KinoPoisk (ברוסית) קל מיטשל, באתר ספוטיפיי קל מיטשל, באתר MusicBrainz (באנגלית) קל מיטשל, באתר Discogs (באנגלית)
רכס דניאלס

רכס דניאלס (באנגלית: Daniels Range) הוא רכס הרים מרכזי בהרי USARP בארץ אואטס, שבאנטארקטיקה. אורכו של הרכס 80 קילומטרים; ורוחבו 16 קילומטרים. הרכס גובל בקרחון הארלין שמצפון לו, ובקרחון גרסיט שמדרום לו. בדרום רכס דניאלס מצוי נונאטאק באונטי. הקרחון מופה לראשונה על ידי הסקר הגאולוגי של ארצות הברית בהתבסס על סקרים על הקרקע ועל תצלומי אוויר שצולמו על ידי צי ארצות הברית בין השנים 1960–1963. שמו של הקרחון ניתן לו על ידי הוועדה המייעצת לשמות אנטארקטיים. הקרחון נקרא על שמו של השגריר פול סי. דניאלס (Paul C. Daniels ) אשר קידם מטעם ארצות הברית את ניסוח אמנת אנטארקטיקה בשנת 1959. • Gunter Faure, Teresa M. Mensing, The Transantarctic Mountains: Rocks, Ice, Meteorites and Water, P 110 • R. L. Oliver, P. R. James, J. B. Jago, Antarctic Earth Science, P 113 • J.W.Sheraton, R.S.Babcock, L.P.Black, D.Wyborn, C.C.Plummer, Petrogenesis of granitic rocks of the daniels range, northern victoria land, antarctica, Precambrian Research Volume 37, Issue 4, December 1987, Pages 267-286 https://doi.org/10.1016/0301-9268(87)90078-7 • R. S. Babcock C. C. Plummer J. W. Sheraton C. J. Adams, Geology of the Daniels Range, North Victoria Land, Antarctica, https://doi.org/10.1002/9781118664957.ch1 רכס דניאלס באתר הסקר הגאולוגי של ארצות הברית רכס דניאלס באתר הגאזט האנטארקטי של ממשלת אוסטרליה רכס דניאלס באתר הגאזט האנטארקטי המשווה SCAR של ממשלת אוסטרליה מפת רכס דניאלס מזג אוויר נוכחי עדכני ברכס דניאלס תחזית מזג אוויר עדכנית ארוכת טווח עבור רכס דניאלס נתוני מזג אוויר היסטוריים עבור רכס דניאלס מידע גאוגרפי והיסטורי נונאטאק באונטי באתר הסקר הגאולוגי של ארצות הברית
רומני מלקו

רומני רומאניק מלקו ג'וניור (באנגלית: Romany Romanic Malco Jr; נולד ב 18 בנובמבר 1968) הוא שחקן, מדבב ומפיק מוזיקלי אמריקאי. מלקו נולד בברוקלין שבניו יורק למשפחה שהגיעה מטרינידד וטובגו ממערב הודו. כילד החל לעסוק בראפ. כשהחל לעבוד על הסרט המזיק כמפיק מוזיקלי ב-1997, פגש אותו ג'ון לגוויזאמו ועודד אותו לעסוק במשחק. מגע של מלאכים (1998) העשב של השכן (2005-2008, 2012) אבא אמריקאי (2006) הבלתי רגילים (2010-2011) האישה הטובה (2011) Blunt Talk (2015-2016) מיליון דברים קטנים (2018-2021) הפכים נמשכים (דיבוב) (1989) Ticker (2001) טוקסידו (2002) בתול בן ארבעים (2005) האקס המיתולוגי (2006) מחליקים אותה (2007) בייבי מאמא (2008) גורו האהבה (2008) ג'ון הקדוש של לאס וגאס (2009) מסעות גוליבר (2010) פיסת גן עדן (2011) לחשוב כמו גבר (2012) סוף סוף וגאס (2013) לחשוב כמו גבר 2 (2014) מתוייגת (2015) כמעט חג המולד (2016) חכם בלילה (2018) פרס NAACP Image 2007 - פרס לשחקן המשנה היוצא מן הכלל בסדרת קומדיה (העשב של השכן) 2008 - פרס לשחקן המשנה היוצא מן הכלל בסדרת קומדיה (העשב של השכן) פרסי הסרטים והטלוויזיה של MTV 2006 - ההופעה הפורצת הטובה ביותר (בתול בן ארבעים) 2006 - ההופעה הטובה ביותר (בתול בן ארבעים) פרס גילדת שחקני המסך 2007 - הופעה יוצאת מן הכלל בסדרת קומדיה (העשב של השכן) מדיה וקבצים בנושא רומני מלקו בוויקישיתוף רומני מלקו, ברשת החברתית פייסבוק רומני מלקו, ברשת החברתית אקס (טוויטר) רומני מלקו, ברשת החברתית אינסטגרם רומני מלקו, במסד הנתונים הקולנועיים IMDb (באנגלית) רומני מלקו, באתר AllMovie (באנגלית) רומני מלקו, באתר Rotten Tomatoes (באנגלית) רומני מלקו, במסד הנתונים הקולנועיים KinoPoisk (ברוסית) רומני מלקו, באתר MusicBrainz (באנגלית) רומני מלקו, באתר Discogs (באנגלית) ערך זה הוא קצרמר בנושא אישים ובנושא טלוויזיה. אתם מוזמנים לתרום לוויקיפדיה ולהרחיב אותו.
אוניברסיטת קוץ'

אוניברסיטת קוץ' (בטורקית: Koç Üniversitesi) היא אוניברסיטה פרטית ללא מטרות רווח באיסטנבול, שבטורקיה. האוניברסיטה החלה דרכה ב-1993 בבניינים ארעיים באיסטיני (פרבר בצד האירופאי של איסטנבול) ועברה לקמפוס הנוכחי ברומליפנר (אנ') ליד סריר (אנ') בשנת 2000. אוניברסיטת קוץ' קיבלה את הדירוג הגבוה ביותר בטורקיה על פי דירוג האוניברסיטאות העולמיות של Times לשנת 2016. אוניברסיטת קוץ' כוללת מכללות למדעי החברה והרוח, מדעי ניהול וכלכלה, מדע, הנדסה, משפטים, סיעוד ורפואה. באוניברסיטה לומדים כ-5,000 סטודנטים. האוניברסיטה מקבלת סטודנטים בינלאומיים ממדינות שונות ויש לה רשת נרחבת של למעלה מ-250 אוניברסיטאות שותפות כולל אוניברסיטת קליפורניה ואוניברסיטאות אחרות כמו אוניברסיטת נורת'ווסטרן, אוניברסיטת קורנל ואוניברסיטת ג'ורג'טאון. מדיה וקבצים בנושא אוניברסיטת קוץ' בוויקישיתוף אתר האינטרנט הרשמי של אוניברסיטת קוץ' (בטורקית) אתר האינטרנט הרשמי של אוניברסיטת קוץ' (באנגלית) אתר האינטרנט הרשמי של אוניברסיטת קוץ' (בסינית) אוניברסיטת קוץ', ברשת החברתית פייסבוק אוניברסיטת קוץ', ברשת החברתית אקס (טוויטר) אוניברסיטת קוץ', ברשת החברתית אינסטגרם אוניברסיטת קוץ', ברשת החברתית LinkedIn אוניברסיטת קוץ', סרטונים בערוץ היוטיוב History of Koç University, #hayalinikeşfet (באנגלית) General Information | İstinye (באנגלית) World University Rankings, Times Higher Education (THE), ‏2015-09-30 (באנגלית) admin, Search Results, OIP, ‏2015-10-30 (באנגלית)
נונאטאק באונטי

נונאטאק באונטי (באנגלית: Bounty Nunatak; מילולית: נונאטאק השפע) הוא נונאטאק בולט, אשר ברובו חשוף מקרח, ברכס דניאלס, בהרי USARP, בארץ אואטס שבאנטארקטיקה. גובהו של הנונאטק 2,350 מטרים מעל פני הים. הנונאטאק ממוקם 7 קילומטרים דרומית מהר ברנהאם. שמו של הנונאטאק ניתן לו על ידי משלחת הסקר הגאולוגי האנטארקטי של ניו זילנד, אשר חקרה את האזור בין השנים בעונת המחקר (הקיץ האוסטרלי) 1963–1964. הנונאטאק נקרא בשם זה, כי למשלחת אזל המזון והדלק, עת שהגיעו למצבור המזון שהוכן עבורם בסמוך לנונאטאק מזון זה הובא לנקודה זו באמצעות מטוס בתחילת עונת המחקר. נונאטאק באונטי באתר הסקר הגאולוגי של ארצות הברית נונאטאק באונטי באתר הגאזט האנטארקטי של ממשלת ניו זילנד נונאטאק באונטי באתר הגאזט האנטארקטי של ממשלת אוסטרליה נונאטאק באונטי באתר הגאזט האנטארקטי המשווה SCAR של ממשלת אוסטרליה גאזט השמות האנטארקטיים הרשמי של ארצות הברית גאזט השמות האנטארקטיים הרשמי של ממשלת ניו זילנד מידע גאוגרפי והיסטורי מידע היסטורי
וירוס: המשחק

וירוס: המשחק (באנגלית: Virus: The Game) הוא משחק וידאו מסוג אקשן/אסטרטגיה שפותח על ידי הסטודיו הישראלי קידום מולטימדיה ושווק על ידי Sir-Tech. שלבי המשחק מתרחשים בכונן הקשיח של המשתמשים כאשר הקבצים והתיקיות מיוצגים כחדרים בתלת מימד דרכם יכול השחקן לנווט. מטרת המשחק היא להילחם נגד 'וירוסים' שפלשו למבנה התיקיות והקבצים של המשתמשים. המשחק והפרסום שלו כללו אזהרות המזכירות לשחקן ש"זהו רק משחק", ושהמשחק אינו גורם לקובצי המחשב נזק בפועל. קובצי התמונות של המשתמש שימשו כטקסטורה של הקירות וקובצי הקול היוו את מוזיקת הרקע. הביקורות המרכזיות היו בעיקרן שליליות. GameSpot טען ש"לווירוס יש את כל התכונות של משחק אשר לעולם לא ממש מתחברות". Next Generation ביקר את גרסת ה-PC של המשחק עם דירוג של שני כוכבים מתוך חמישה וציין כי "הוא כמעט בלתי שחיק. תוסיפו עוד כוכב אחד אם תמצאו את הטלאי." קמפיין פרסום מעין-ויראלי למשחק החל-אחד מהראשונים בתחומו. הפרסום, נקרא "Russ", נצפה בתצורה של קובץ להורדה מסוג EXE. כשהקובץ הורץ נוצרה תצוגה מלאה של שולחן העבודה של המשתמש. בשלב זה החלה התוכנה לדמות מחיקה של תיקיות. כאשר תהליך זה הסתיים החלה להופיע הודעה מוקלדת שאומרת "תודה לאל שזהו רק משחק". מסך עם פרטים אודות רכישת המשחק הופיע ולאחר מכך התצוגה חזרה לשולחן העבודה. אף נזק לא נגרם למחשב במהלך הפרסום. הפרסום הזה לא התקבל ברוח טובה, בעיקר בגלל שיטת ההפחדה שהייתה מעורבת בו. Virus: The Game for Windows (1997), MobyGames danooct1 משחק ביוטיוב, ‏Nov 27, 2014 Virus: The Game at MobyGames ., Finals, Next Generation No. 40. Imagine Media., April 1998, עמ' 108-109
פיאט C 611

פיאט C 611 (באיטלקית: Fiat 611 C) היא משאית מתוצרת Fiat Veicoli Industriali (אנ'), חברת בת של קונצרן הרכב האיטלקי פיאט שיוצרה בין השנים 1930–1931 באיטליה. דגמי "פיאט C 611" יוצרו עבור הצבא המלכותי האיטלקי לשינוע חיילים ו / או אספקה. הדגמים יוצרו בין מלחמת העולם הראשונה למלחמת העולם השנייה. תא נוסעים פתוח. מנוע קדמי. מנוע בנזין. "פיאט C 611" הייתה משאית עם שלושה צירים, שני הסרנים האחוריים, עם גלגלים תאומים. מתלים - המתלים הקדמיים כללו קפיצי עלים חצי אליפטיים אורכיים ואילו בשני הסרנים האחורים קפיצי העלים היו אליפטיים. מאחור: פעמון גרירה רגולטורי. מדרון בר-מעבר: 35% עם עומס של 1500 ק"ג. אפשרות לגרור עומס של 2500 ק"ג במדרון של 7% במהירות 10 קמ"ש. "Fiat 611 C" - משאית צבאית, מנוע בנזין, 6 צילינדרים, הנעה 6x4. "Fiat 611 C/1" - משאית צבאית, מנוע בנזין, 6 צילינדרים, הנעה 6x4. פיאט פיאט 682 פיאט 666 פיאט 634 "פיאט C 611" web.archive.org/web/20140128145144 Nicola Pignato, Gli Autoveicoli del Regio Esercito nella Seconda Guerra Mondiale, Storia Militare
אוסטרליה 108

אוסטרליה 108 (באנגלית: Australia 108; בעבר נקרא שדרת סאות'בנק 70, באנגלית: 70 Southbank Boulevard) הוא גורד שחקים המיועד למגורים ברובע סאות'בנק של מלבורן, ויקטוריה, אוסטרליה. לאחר השלמת השלד בנובמבר 2019 היה לבניין הגבוה באוסטרליה לפי גובה הגג, בעוקפו את מגדל יוריקה, והבניין השני בגובהו באוסטרליה לפי מדד גובה מלא, אחרי מגדל Q1. אחרי שיושלם, הבניין יהיה בגובה 317 מטרים, עם 1,105 דירות מגורים, על פני 100 קומות. הבניין הוא היחיד בחצי הכדור הדרומי עם 100 קומות. הבנייה הסתיימה בשנת 2020. מדיה וקבצים בנושא אוסטרליה 108 בוויקישיתוף אתר האינטרנט הרשמי של אוסטרליה 108 Team - Australia 108 - The highest residences in the Southern Hemisphere, www.australia108.com.au Taylor, Alastair. (24 June 2014). "Australia 108, 452 Elizabeth Street and 84-90 Queensbridge Street gain Ministerial approval" (אורכב 05.07.2014 בארכיון Wayback Machine). UrbanMelbourne. Retrieved 25 May 2015 Masanauskas, John. (29 April 2014). "Southbank tower’s level lopped due to air safety regulations". Herald Sun. Retrieved 25 May 2015
לאונידס (שוקולד)

לאונידס (באנגלית: Leonidas) היא חברה בלגית לייצור ושיווק שוקולד ופרלינים. החברה נוסדה בשנת 1913 ויש לה יותר מ-1300 נקודות מכירה ב 40 מדינות, ובכללן בישראל. מייסד החברה, לאונידס קסטרידס, שוקולוטייר ממוצא יווני נולד ב 1882 בניגודי, אנטוליה אשר בטורקיה. לאונידס התפרנס ממכירת גרניטה יחד עם אחיו אברהם. בשנת 1900 עבר לארצות הברית שם התמקצע כממתקן קונדיטור. בשנת 1910 השתתף לאונידס בתערוכת סחר גדולה בבריסל, בלגיה, במסגרת המשלחת היוונית שם זכה במדליית הארד. בזמן שהותו בבריסל הכיר בחורה בשם ג'ואנה אמליה טרלינק. השניים עברו להתגורר בגנט ושם זכה במדליית זהב נוספת בתחרות שנערכה בשנת 1913. לאחר התחרות פתח את בית התה הראשון שלו. לאור הצלחתו, החל משנת 1922 החלו להגיע בני משפחה נוספים לעבוד עימו, כאשר הבולט בהם היה אחינו בסיליו. במהרה גנט הפכה לקטנה מדי עבורם ולאונידס יחד עם האחיין עברו לבריסל, כשהם מפקידים את בית התה בידי שאר המשפחה. בבריסל הם פתחו בית מלאכה קטן בו יצרו במהלך הלילה שוקולד ופרלינים ובמהלך היום עברו עם סוס ועגלה למוכרם. בשנת 1935 - לאחר שהואשמו במסחר רחוב שאינו חוקי, הצטוו השניים למכור את מרכולתם בחנות. בסיליו שכר חנות קטנה ברחוב קטן בבריסל, אך מאחר שלא כללה זו אפילו דלת שפונה לרחוב, הציעו השניים למכירה שוקולד ופרלינים דרך חלון שפנה לרחוב. זה היה צעד מהפכני מאחר שריח השוקולד נישא דרך החלון אל הרחוב. מדיה וקבצים בנושא לאונידס בוויקישיתוף אתר האינטרנט הרשמי של לאונידס לאונידס, ברשת החברתית פייסבוק לאונידס, ברשת החברתית אינסטגרם לאונידס, ברשת החברתית LinkedIn The Brussels Times, Leonidas leaves Brussels and sets up new factory in Nivelles, www.brusselstimes.com (באנגלית) סניפי לאונידס | לאונידס, ‏2023-08-14 ההיסטוריה של לאונידס ערך זה הוא קצרמר בנושא מזון. אתם מוזמנים לתרום לוויקיפדיה ולהרחיב אותו. ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "לאונידס (שוקולד)".
אנקיטי בוס

אנקיטי בוס (באנגלית: Ankiti Bose, נולדה בשנת 1992) היא יזמית הודית בתחום מיכון של טקסטיל ומוצרי הלבשה. היא מייסדת-שותפה, ומנכ"לית של זילינגו. בשנת 2019 נכללה ב"רשימת דור T" של טאטלר, וכן ברשימת "40 מתחת ל-40" של מגזין פורבס. שווי זילינגו, החברה שייסדה, מתקרב למיליארד דולר. בוס ילידת הודו. היא למדה מתמטיקה וכלכלה במכללת סט. חאבייר במומבאי. לאחר סיום הלימודים היא עבדה בחברת "מקינזי ושות'" ובקרן הון סיכון Sequoia Capital בבנגלור. בשנת 2015 היא הקימה חברת Zilingo שמתמחה במתן שרותי B2B במסחר אלקטרוני. בשנת 2016 אנקיטי בוס עברה להתגורר לסינגפור. מלאני פרקינס מדיה וקבצים בנושא אנקיטי בוס בוויקישיתוף ביוגרפיה ותאור פעילות "For growing into the next e-commerce unicorn". Generation T. נבדק ב-2020-02-20. "Ankiti Bose". Fortune (באנגלית). נבדק ב-2020-02-20. "Meet the 27-year-old Ankiti Bose running a nearly $1 billion fashion startup". The Economic Times. 2019-02-13. נבדק ב-2020-02-20. Gilchrist, Karen (2019-05-23). "Meet the 27-year-old set to be India's first woman to co-found a $1 billion start-up". CNBC (באנגלית). נבדק ב-2020-02-20. ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
המסגד הכחול (תבריז)

המסגד הכחול (בפרסית: مسجد کبود או مسجد جهانشاه - מסגד ג'האן שאה) הוא מסגד היסטורי בתבריז, שבאיראן. המסגד נבנה בשנת 1465 בהוראת ג'האן שאה, שליט קארה קויונלו. ברעידת אדמה חזקה בשנת 1780 ניזוק המסגד קשות, ורק אולם הכניסה נותר ללא פגע. השחזור החל בשנת 1973 על ידי מוחמד-רזא מעמראן בנאם בפיקוח משרד התרבות האיראני. למרות זאת, השחזור טרם הושלם. המסגד הכחול של תבריז נבנה בהוראת ג'האן שאה, שליט קארה קויונלו. אשתו של ג'האן שאה, ח'אתון ג'אן בגום (נפטרה ב-1469), הרימה תרומת הקדש (וקף) לבניית המסגד. שנים ספורות לאחר מכן, ג'האן שאה והקארה קויונלו הופלו מהשלטון על ידי אוזון חסן מהאק קויונלו. בתו של ג'האן שאה, סאלחה ח'אתון, הורשתה לפקח על שאר עבודות הבנייה מטעם השליטים החדשים. בתקופת שלטונו של יעקוב בן אוזון חסן הסתיימה בניית הכיפה של המאוזוליאום של המסגד ושאר חלקיו המרכזיים. בחינת פרטי פנים של המאוזוליאום, כדוגמת חלקי אלבסטר מלוחות הקיר ומן המחראב, גילתה כי המאוזוליאום מעולם לא הושלם לחלוטין. אף כי המאוזוליאום מעולם לא הושלם, כאשר השושלת הספווית השתלטה על תבריז והפכה אותה לבירתה במחצית הראשונה של המאה ה-16, המסגד הכחול עצמו שימש את השליטים החדשים כמסגד. בשנת 1514, לאחר שהובסו הספווים בקרב המכריע על צ'לדיראן, כבשו העות'מאנים את תבריז ובזזו אותה, כולל את המסגד הכחול. רעידות אדמה רבות פגעו בבניין בין המאות ה-16 וה-18. המסגד נפגע קשה במיוחד מרעידת אדמה בשנת 1780. עם זאת, במאה ה-17 כבר היה המסגד הרוס ונטוש. במאה ה-19 בזזו תושבי העיר תבריז את חורבות הבניין. רק במאה העשרים, בתקופת שושלת פהלווי, נבנה המסגד מחדש. השיקום בוצע בעזרת תוכניות ופיקוח של מוחמד-רזא מעמראן בנאם, אדריכל מסורתי מתבריז, תחת חסותו של הארגון למורשת תרבותית באיראן. העיטורים הקליגרפיים המגוונים נעשו בידי הקליגרף המפורסם נעמת-אללה בן מוחמד אל-בוואב. הם כוללים כתב כופי וכתב משולש, ערבסקות ויצירות בצבע. הקירות הפנימיים והחיצוניים מכוסים באריחי פסיפס. הכניסה למסגד הכחול, ביום מושלג כניסה בפנים אחת הדלתות הפנימיות כניסה (לילה) המסגד הכחול בשנת 1969 בפנים (לילה) בפנים (לילה) בפנים (לילה) קברו של ג'האן שאה בחלקו הדרומי של המסגד ציור של המסגד הכחול מאת התייר הצרפתי ז'ול לורן, 1872 שרידי הריצוף המקוריים שנשברו ברעידת אדמה במאה ה-17 אריחים על אחד הקירות במסגד הכחול נוף פנורמי של הכניסה למסגד הכחול מהרחוב מדיה וקבצים בנושא המסגד הכחול בוויקישיתוף אתר האינטרנט הרשמי של המסגד הכחול המסגד הכחול באתר אונסק"ו Andrew J. Newman, Safavid Iran: Rebirth of a Persian Empire, I.B. Tauris, 2006, p. 158 Charles Melville, "Historical Monuments and Earthquakes in Tabriz", Iran 19(1981): 159–177, p. 170 Manuel Berberian, Earthquakes and Coseismic Surface Faulting on the Iranian Plateau, 17. Elsevier, 2014, p. 224 Newman, Safavid Iran, p. 158 Sandra Aube, "TABRIZ x. MONUMENTS x(1). The Blue Mosque", Encyclopaedia Iranica Aube, "The Blue Mosque" Melville, "Historical Monuments and Earthquakes in Tabriz," p. 170
בריליאנס H330

בריליאנס H330 (בסינית: 中华H330', באנגלית: Brilliance H330) היא מכונית משפחתית, המוגדרת מכונית קומפקטית, מתוצרת יצרנית הרכב הסינית Brilliance Auto (אנ') (שם רשמי: HuaChen Group Auto Holding Co., Ltd) אשר יוצרה בסין בין השנים 2012–2017, באיראן בין השנים 2015–2018, ובסוריה משנת 2019. בנוסף הורכב הדגם במצרים באמצעות Bavarian Auto Group (אנ'). 4 דלתות - סדאן. 5 דלתות - הצ'בק (דגם "Brilliance H320"). בסין הורכב בדגמים "בריליאנס H330" ודגם "בריליאנס H320" מנוע 1.5 ליטר. אחריות יצרן בסין: 3 שנים / 60,000 ק"מ. באיראן הורכבו בדגמים "בריליאנס H330" ו-"בריליאנס H320" מנועים 1.5 ו-1.7 ליטר. בסוריה מורכבים בדגמים "בריליאנס H330" ודגם "בריליאנס H320" מנועים 1.5 ו-1.7 ליטר. 5 נוסעים. מנוע קדמי. מנוע בנזין. סוג הנעה: הנעה קדמית. קיבולת מכל דלק - 55 ליטר. מחיר היחידה לדגם סדאן נע בין 65,800–78,800 רנמינבי (אפריל 2013, בסין). מחיר היחידה לדגם הצ'בק 5 דלתות נע בין 63,800-78,800 רנמינבי (2012, בסין). "H320 1.5" - תצורת 5 דלתות, יוצר בין השנים 2012–2017. "H330 1.5" - תצורת 4 דלתות, יוצר בין השנים 2013–2017. "H320 1.5" - תצורת 5 דלתות, יוצר בין השנים 2015–2018. "H330 1.5" - תצורת 4 דלתות, יוצר בין השנים 2015–2018. "H320 1.7" - תצורת 5 דלתות, מיוצר משנת 2018. "H330 1.7" - תצורת 4 דלתות, מיוצר משנת 2018. "בריליאנס H330" "בריליאנס H330" "בריליאנס H330" "בריליאנס H330" "בריליאנס H330" "בריליאנס H330" "בריליאנס H330" "בריליאנס H330" "בריליאנס H330" בריליאנס H530 בריליאנס BC3 בריליאנס V3 בריליאנס V5 בריליאנס V6 בריליאנס V7 מדיה וקבצים בנושא בריליאנס H330 בוויקישיתוף אתר האינטרנט הרשמי של בריליאנס H330 בריליאנס H330, סרטון באתר יוטיוב בריליאנס באיראן china.org.cn/business/2015-05/20/content "בריליאנס H330", מנוע 1,498 סמ"ק המפיק 105 כ"ס car.info/en-se/brilliance/h320/h330-15-m5-2016-8038069 "בריליאנס H330" בסוריה en.otaghiranonline.ir/news "בריליאנס H330" carnewschina.com/2012/08/19/brilliance-h320-and-h230-will-be-launched-in-china-in-september Bavarian Auto Group - קבוצת הרכב הבווארי היא חברה מצרית לייצור ומכירה של רכבי BMW בשוק המקומי, ובנוסף מרכיבה ומשווקת את מותג הרכב הסיני Brilliance במצרים "בריליאנס H330" - מפרט chinamobil.ru/eng/brilliance/h330 "בריליאנס H330" הצ'בק, דגם "Brilliance H320" carnewschina.com/2012/07/10/brilliance-junjie-frv-brilliance-h320 "בריליאנס H330" carnewschina.com/2013/04/26/brilliance-h330-launched-on-the-chinese-car-market "בריליאנס H320" carnewschina.com/2012/08/31/chengdu-auto-show-brilliance-h320-launched-in-china